CELEX: C2006/060/51
Language: el
Date: 2006-03-11 00:00:00
Title: Υπόθεση C-9/06 P: Αίτηση αναιρέσεως του Tomás Salazar Brier κατά της αποφάσεως του Πρωτοδικείου των Ευρωπαϊκών Κοινοτήτων (πρώτο τμήμα), της  25ης Οκτωβρίου 2005 , στην υπόθεση Τ-83/03, Tomás Salazar Brier κατά Επιτροπής των Ευρωπαϊκών Κοινοτήτων, που ασκήθηκε στις  9 Ιανουαρίου 2006

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/27
            
         Αίτηση αναιρέσεως του Tomás Salazar Brier κατά της αποφάσεως του Πρωτοδικείου των Ευρωπαϊκών Κοινοτήτων (πρώτο τμήμα), της 25ης Οκτωβρίου 2005, στην υπόθεση Τ-83/03, Tomás Salazar Brier κατά Επιτροπής των Ευρωπαϊκών Κοινοτήτων, που ασκήθηκε στις 9 Ιανουαρίου 2006
   (Υπόθεση C-9/06 P)
   (2006/C 60/51)
   Γλώσσα διαδικασίας: η ισπανική
   Ο Tomás Salazar Brier, εκπροσωπούμενος από τους R. García-Gallardo Gil-Fournier, D. Domínguez Pérez και A. Sayagués Torres, abogados, άσκησε στις 9 Ιανουαρίου 2006 αναίρεση ενώπιον του Δικαστηρίου των Ευρωπαϊκών Κοινοτήτων κατά της αποφάσεως του Πρωτοδικείου των Ευρωπαϊκών Κοινοτήτων (πρώτο τμήμα), της 25ης Οκτωβρίου 2005, στην υπόθεση Τ-83/03, Tomás Salazar Brier κατά Επιτροπής των Ευρωπαϊκών Κοινοτήτων.
   Ο αναιρεσείων ζητεί από το Δικαστήριο:
   
               1)
            
            
               να δεχθεί την αίτηση αναιρέσεως,
            
         
               2)
            
            
               να αναιρέσει την απόφαση του Πρωτοδικείου των Ευρωπαϊκών Κοινοτήτων (πρώτο τμήμα), της 25ης Οκτωβρίου 2005 και, ενδεχομένως, να αναπέμψει την υπόθεση στο Πρωτοδικείο και
            
         
               3)
            
            
               να καταδικάσει την Επιτροπή των Ευρωπαϊκών Κοινοτήτων στο σύνολο των δικαστικών εξόδων της διαδικασίας τόσο ενώπιον του Δικαστηρίου όσο και ενώπιον του Πρωτοδικείου.
            
         Λόγοι αναιρέσεως και κύρια επιχειρήματα
   Η αίτηση αναιρέσεως βασίζεται αποκλειστικά σε έναν και μόνο λόγο: στην παράβαση εκ μέρους του Πρωτοδικείου του κοινοτικού δικαίου στις σκέψεις 26 έως 48 της αναιρεσιβαλλόμενης αποφάσεως. Ειδικότερα, ο αναιρεσείων υποστηρίζει ότι το Πρωτοδικείο προέβη σε εσφαλμένη ερμηνεία της έννοιας «καταστάσεις που προκύπτουν από την παροχή υπηρεσιών σε άλλο κράτος», που απαντά στο άρθρο 4, παράγραφος 1, στοιχείο α', δεύτερο εδάφιο, του Παραρτήματος VII του Κανονισμού Υπηρεσιακής Καταστάσεως.